# 英文

| 英文  |
| --- |
| English |
| 發音 | [ˈɪŋɡlɪʃ] |
| 用嘅國家、地區 | 澳洲、加拿大、愛爾蘭、紐西蘭、英國、美國、南非、菲律賓、星架坡等等近 140 幾個國家同地區 |
| 區域 | 主要係西歐、北歐、北美、大洋洲以及西印度群島部分地區 |
| 講嘅人口 | 第一語言：3 億 3,549 萬 1,748 第二語言：5 億 500 萬 |
| 排名 | 第三或者四（母語）（同西班牙文人數接近） 總人數第二 |
| 系屬 | 印歐語系 |
| 文字 | 拉丁字母 |
| 官方地位 |
| 官方語言 | 73 個國家同地區、歐盟、聯合國以及好多嘅國際組織。詳見英文圈 |
| 管理機構 | 冇，不過牛津英文辭典起到權威作用 |
| 語言代碼 |
| ISO 639-1 | en |
| ISO 639-2 | eng |
| ISO 639-3 | eng |
| SIL | ENG |
| 英文圈■官方語言兼第一語言 ■係官方語言，但唔係第一語言 |
| * 睇
* 傾
* 改
 |

**英文**（Ying1 man4-2）（英文：**English**；英文讀音：[ˈɪŋɡlɪʃ]），又叫**英語**或者**英格蘭話**，係屬於印歐語系日耳曼語族西日耳曼語支嘅一種語言，發源於中世紀早期嘅英格蘭。英文呢種語言個英文名係嚟自盎格魯人（Angles）－盎格魯人係喺古代由歐洲大陸移居去大不列顛島嘅盎格魯、撒克遜、朱特部落嘅日耳曼話演變出嚟，後來以英國嘅殖民傳播到世界各地。

由於喺歷史上曾經同多門語言接觸，佢嘅詞彙來源由一元變為多元，文法由多屈折變為少屈折，語音亦都有咗規律性嘅變化。根據以英文作為母語嘅人數嚟計，英文可能係世界上第三大或者第四大語文（1999年統計為3億8千萬人），但佢係世界上用得最廣泛嘅第二語文。上兩個世紀英國同美國喺文化、經濟、軍事、政治同埋科學上嘅領先地位令到英文變成一種標準國際語言。英文係聯合國嘅工作語言之一。

## 名

### 粵語習慣

粵文化人口流行用「英文」呢個配搭來泛指「English」，而「**English language**」對應嘅係「**英國語文**」；後者多數會簡稱為前者。

舊陣時，粵人會以「**雞腸**（Gai1coeng4-2）」借代睇唔明嘅種種横寫西洋草書，家陣尤其會用嚟諧稱任何形式嘅「英文」。

### 英文本身

英文自稱「English」，而呢個名嘅詞源係「Angle」。喺古英文，自稱係「Englisc」，而「Angle」對出係「Engle」。呢個詞源係一個日耳曼部落嘅名，佢哋原先住喺而家德國北部日德蘭嘅Angeln地方，後來喺5世紀時移民去英倫。佢哋係以祖地嘅名來做部落名，並且攞呢個名來自稱自己、包括自己講嘅話以及新住嘅地方。喺英文，「angle」有個意思係「鉤」，呢個就係佢哋祖地名嘅意思，因爲佢哋笪祖地喺日德蘭嘅海邊，嗰笪地嘅樣好似個魚鉤噉。

### 譯到漢字

EN (ISO 639-1)
喺漢字文化圈嘅各種語文，都將呢種語文叫做「英」，比如中文嘅「英文」、日文嘅「英語（えいご）」、韓文嘅「英語（영어）」、越南文嘅「㗂英tiếng Anh」。呢個「英」字來源自「英吉利」，即係英國舊時嘅中文譯音名，喺漢字文化圈未完全衰弱時，呢個譯名通過漢字傳輸到各種語文。「英吉利」呢個名到而家中文都重用緊，比如英吉利海峽，照計「英文」都可以寫全名做「**英吉利文**Jing1gat1lei6man4-2」，不過而家一般都係叫「英文」或者「英語」。

比較特別嘅係，喺漢字文化圈向心力弱咗之後，日文同韓文都將原先用漢字寫嘅西方地名、人名轉嗮用假名、諺文來表記，唯有「英語」等少數詞例外。比如喺譯做「英語」嘅同期，日文同韓文將「法文」譯做「佛語」（日文：仏語、仏蘭西語；韓文：佛語（불어）），將「西班牙話」譯做「西語/西班牙語」（日文：西語、西班牙語；韓文：西語（서어）），而家佢哋都轉嗮用表音文字來寫，比如「法文」（日文：フランス語；韓文：프랑스어）、「西班牙文」（日文：スペイン語；韓文：스페인어）。從中可見英文喺東亞地區嘅至尊地位。

## 語系分類

西日耳曼語支，英文喺左下角
## 歷史

英文大致經歷過古英語、中古英語同近代英語各個時期先至演變成今日嘅現代英語。

### 古英文

### 中古英文

### 帝舵英文

### 現代英文

## 地理分佈

## 音系

## 文法

## 詞彙

英文詞彙組成
### 詞源

#### 印歐語系詞源

英文借詞嘅詞源好廣泛。古英文大部分來自日耳曼詞源。後嚟由於受到法文嘅影響，有大量嘅法文詞彙，另外拉丁文、希臘文詞彙亦佔相當大比重。而家英文作爲國際語言，有好多來自世界各地嘅語言嘅詞彙加入到英文。

有估計話現代英文入面有成 80% 嘅字都係借詞，當中仲不乏啲日常生活會用到嘅字，例如 café（指咖啡室噉解）呢隻字就源自法文；而且英文亦都出咗名會由第啲語言度借行話詞彙嚟用，例子可以睇吓樂理（多嚟自意大利文嘅字詞）同埋芭蕾舞詞彙（多嚟自法文嘅字詞）－噉係因為意大利同法國分別將音樂同芭蕾舞搞到有聲有色，所以英格蘭人就大舉攞佢哋啲詞彙嚟用，直接噉將佢哋啲字當係英文字噉嚟用。

#### 中文詞源

英文亦有少量詞語由中文而嚟，例如嚟自粵語嘅「kung fu」、「chow mein」，重有國語同埋閩南話嘅借詞。例子有：

|  |  |  |
| --- | --- | --- |
| 字詞 | 意思 | 來源 |
| Char siu | 叉燒 | 粵語 |
| Feng shui | 風水 | 標準官話 |
| Ginseng | 人參 | 閩南話 |

#### 粵語嘅英文借詞

由於英國同美國先後成爲世界超級大國，英文成爲世界上影響力最大嘅語文，目前英文喺世界語言體系中係唯一嘅絕中心語言（Hypercentral language），所以粵語無可避免會受英文影響；再加上香港做過英國嘅屬領，至今英文都係香港嘅官方語言，而喺廣州亦有廣州英租界，所以粵語吸入咗幾多英文借詞，而英文亦係粵語第一大外來詞源頭。下面係一啲舉例：

* 巴士 = bus
* 的士 = taxi
* 芝士 = cheese
* 忌廉 = cream
* 結他 = guitar
* 菲林 = film
* 卡通 = cartoon
* 梳化 = sofa
* 燕梳 = insure
* 沙龍 = salon
* 咭/卡 = card
* 咪高峯 = microphone
* 的士高 = disco
* 歇斯底里 = hysteria
* 士多啤梨 = strawberry
* 車厘子 = cherry
* 漢堡 = hamburger
* 士多 = store
* 桑拿 = sauna
* 老笠 = rob
* 波 = ball
* 批 = pie
* 布冧 = plum
* 朱古力 = chocolate
* 拔蘭地 = brandy
* 布甸 = pudding
* 沙丁魚 = sardine
* 三文魚 = salmon
* 沙律 = salad
* 撻 = tart
* 奶昔 = milkshake
* 班戟 = pancake
* 多士 = toast
* 吞拿魚 = tuna
* 三文治 = sandwich
* 曲奇 = cookie
* 威化餅 = wafer
* 啫喱 = jelly
* 免治 = mince
* 賓治 = punch
* 士碌架 = snooker
* 士擔 = stamp
* 巴仙 = percent
* 泡打粉 = powder
* 一骨鐘 = a quarter
* 摩登 = modern
* 畸士 = case
* 嗮士 = size
* 安士 = ounce
* 波士 = boss
* 鋪士 = pose
* 士巴拿 = spanner
* 軚 = tyre
* 柯打 = order
* 摩打 = motor
* 比堅尼 = bikini
* 拉臣 = license
* 花臣 = fashion
* 茄喱啡 = carefree
* 飛 = fare
* 基 = gay
* 領呔 = tie
* 杯葛 = boycott
* 冇得揮 = fight
* 唱銀紙 = change
* 沙紙 = certificate
* 笨豬跳 = bungee jump
* 嘉年華 = carnival
* 肥佬 = fail
* 茶煲 = trouble
* 天拿水 = thinner
* 古龍水 = cologne
* 水喉 = hose
* 剔 = tick
* 冧巴 = number
* 嘜頭 = mark
* 泊車 = park
* 士的 = stick
* 山埃 = potassium cyanide
* 巴打 = brother
* 卡士 = cast

## 文字系統

## 方言同口音

## 註

## 文獻

* Crystal, David (2003). *English as a Global Language* (第2版). Cambridge University Press.`{{cite book}}`: CS1 maint: ref duplicates default (link)
* Wardhaugh, Ronald (2010). Wiley-Blackwell (編). *An Introduction to Sociolinguistics* (第6版). Blackwell textbooks in Linguistics; 4.`{{cite book}}`: CS1 maint: ref duplicates default (link)

## 攷

## 連出去

* Accents of English from Around the World (University of Edinburgh) Sound files comparing how 110 words are pronounced in 50 English accents from around the world
* International Dialects of English Archive – recordings of English dialects and international L2 accents